Winterthur
‘S e baile mòr ann an ceann a tuath na h-Eilbheis a th’ ann an Winterthur (IPA: ˈvɪntərtuːr, Fraingis: Winterthour). ‘S ann às an Laideann Vitudurum a tha an t-ainm. Chaidh am baile seo a chlàradh airson a’ chiad turas ann an 1180 ged an robh daoine air a bhith a’ fuireach an seo bho àm nan Ròmanach. Tha e suidhichte dìreach ri taobh na h-aibhnichean Eulach agus Töss, aig 456m os cionn ìre na mara anns an roinn (Gearmailtis: Kanton) Zürich, dìreach 21km air falbh bho Zürich, ach 244km bho Ghenève agus 116km bho Bhern, prìomh-bhaile na dùthcha. Tha 101,203 duine a’ fuireach anns a’ bhaile, an 6mh baile as motha na dùthcha a-rèir àireamh-sluaigh. ‘S e Gearmailtis an cànan a tha aig a’ mhòr-chuid dhe na daoine ann Winterthur.

Daoine Ainmeil 
 Johannes von Winterthur (mu 1300 – 1348 neo 1349) manach agus seanachaidh.
 Hans Haggenberg (mu 1450 –mu 1515): Dealbhadair.
 Johann Georg Sulzer (1720 – 1779): Feallsanaiche.
 Salomon Hegner (1789 – 1869): Innleadair.
 Jakob Flach (1894 – 1982): Sgrìobhadair.
 Richard R. Ernst (1933): Ceimigear.

Bailtean Co-cheangailte 
  Hall in Tirol
  La Chaux-de-Fonds
  Yverdon-les-Bains
  Plzeň

Iomraidhean

Ceanglaichean A-mach 
 Riaghaltas na Roinne

Bailtean
An Eilbheis